Cirmas

Cirmas (), arba Cirmo ežeras (Cirma ezers) – ežeras Latvijos rytuose, Ludzos savivaldybės teritorijoje (prie vakarinio kranto prieina Rėzeknės savivaldybė). Telkšo Latgalos aukštumos šiaurinėje dalyje, apie 5 km į vakarus nuo Ludzos. Plotas 12,61 km². Ežeras ovalus, šiauriniame krante kyšo siauras pusiasalis. Ilgis vakarų–rytų kryptimi 4,4 km, didžiausias plotis 4 km. Paviršiaus altitudė 138,4 m. Krantai nuolaidūs, vietomis statūs, rytuose žemi, užliejami, vietomis apaugę mišku. Dugnas lygus, smėlėtas, vietomis akmenys. Pietinė dalis gilesnė. Ežeras eutrofinis, užžėlimas ~25 %. Veisiasi karšiai, kuojos, ešeriai, unguriai, starkiai, lydekos ir kitos žuvys.H. Lūmane.Cirma ezers. Enciklopēdija „Latvijas daba”, t. 1 (A–Dom). Ryga, „Latvijas enciklopēdija”, 1994 m., p. 194, 195. ISBN 5-89960-050-0.

Įteka nedideli upokšniai ir grioviai, išteka Stauka – XVIII a. iškastas kanalas į Zvirgzdenės ežerą. Ežero baseino plotas 52,8 km², priklauso Velikajos baseinui. Naudojamas komercinei žvejybai, pakrantės – turizmui, poilsiui (kempingai, poilsio kompleksai, paplūdimiai). Pakrantėse gyventa jau vėlyvajame bronzos amžiuje (Kivtų gyvenvietė).Andrejs Vasks, Kivtu apmetne, Nacionālā enciklopēdija, 2024-11-27. Nuoroda tikrinta 2025-10-11.

 Šaltiniai 

Kategorija:Latvijos ežerai